Дагавор аб перакладзе на англійскую мову і публікацыі кітайскіх падручнікаў па матэматыцы для пачатковай школы, а таксама дадатковых матэрыялаў і метадычных указанняў для настаўнікаў быў падпісаны прадстаўнікамі брытанскага выдавецтва HarperCollins Publishers і Шанхайскага выдавецкага дома Shanghai Century Publishing Group падчас Лонданскага кніжнага кірмашу. Кітайскія СМІ паведамляюць, што для перакладу выбраны 36 падручнікаў і вучэбна-метадычных матэрыялаў па матэматыцы, па якіх вучацца дзеці ў пачатковых школах Шанхая. Адначасова ў Вялікабрытаніі будзе прадстаўлена чатырохгадовая магістарская праграма па шанхайскай методыцы падрыхтоўкі настаўнікаў. На гэты праект Міністэрства адукацыі Вялікабрытаніі ўжо выдаткавала каля 41 млн фунтаў.